પાટીદાર અનામત આંદોલનના કન્વીનર હાર્દિક પટેલ સાથે કોર કમિટીના મુખ્ય સભ્ય રહી ચૂકેલા દિનેશ બાંભણિયાએ હાર્દિકને એક પત્ર લખીને તેનો મોટી માલવણ ખાતે મહાપંચાયતનો કાર્યક્રમ વ્યક્તિગત માર્કેટિંગ અને પબ્લિસિટી સ્ટંટ ગણાવતા કહ્યું છે કે, સમગ્ર કાર્યક્રમમાં પાટીદાર સમાજ, એસપીજી કે આંદોલનમાં શહીદ થયેલા પરિવાર, સંસ્થાઓ ક્યાંય નથી. અગાઉ ભાજપ સાથે ક્યારેય સાથે નહીં બેસવાના સોગંદ લીધા હતા અને હવે કઇ ગુપ્ત મિત્રતા થઇ કે સમાજ પર અત્યાચાર સમયે ચૂપ બેસનારા લોકો સાથે સ્ટેજ પર બેસવા આમંત્રણ આપવા તૈયાર થઇ ગયા છે.